en en en en en en en en en en en en cs de en it de en en de pl fi de en en en en en en en en en en en en en en en en id en en en de en fr en en en en en en en en en en en en en en en en en lv en en en en en gu de sv gu en gu en gu gu gu gu gu gu en gu en gu gu gu gu en gu gu gu gu gu en gu en gu gu gu en gu en gu gu gu gu en gu gu gu gu gu gu gu gu en gu gu en gu gu gu gu gu gu en gu gu en gu gu gu gu gu gu gu gu gu gu gu gu en en nb en en pa en en en en en en en en en es ckb en en en en en en en en en en en it en de en en de en en en en en en en en en en en en en en en en en en en en en en en en en
Kulbhushan Jadhav case at ICJ in the Hague, Salve represents India
સલમાનને 5 મિનિટમાં જામીન અપાવનારા સાલ્વે કુલભૂષણ જાધવને બચાવી શકશે?
divyabhaskar.com | May 10, 2017, 17:22 PM IST
નેશનલ ડેસ્ક. પાકિસ્તાની જેલમાં કેદ કુલભૂષણ જાધવની ફાંસીની સજાના અમલ પર ઈન્ટરનેશનલ કોર્ટ ઓફ જસ્ટિસ (ICJ) કામચલાઉ રોક લગાવી દીધી છે. જાધવને પાકિસ્તાનની આર્મી કોર્ટે જાસૂસીના દોષી કરાર કરીને મોતની સજા સંભળાવી છે. ભારતે પાકિસ્તાની આર્મી કોર્ટના આ ચુકાદા વિરુદ્ધ ICJમાં 8 મેના રોજ અપીલ કરી હતી. વિદેશ મંત્રી સુષમા સ્વરાજે ટ્વિટ કરીને કહ્યું હતું કે સિનિયર એડવોકેટ અને દેશના સૌથી મોંઘા વકીલ એવા હરીશ સાલ્વે ઈન્ટરનેશલ કોર્ટમાં ભારતનું પ્રતિનિધિત્વ કરશે. સલમાન ખાનને માત્ર પાંચ મિનિટમાં જામીન અપાવનારા સાલ્વે જાધવને પણ ફાંસીથી બચાવી શકશે કે કેમ નથી પર નજર રહેશે.
કુલભૂષણના કેસને ICJમાં હવે આગળ શું કાર્યવાહી થશે?
- મળતી માહિતી મુજબ ICJની અધ્યક્ષ રોની અબ્રાહમે પાકિસ્તાન સરકારને એક પત્ર લખીને કહ્યું છે કે તેઓ એ પ્રકારે કાર્યવાહી કરે જેનાથી આ મામલામાં જાહેર થનારા કોર્ટના કોઈ આદેશનો અમલ શક્ય થઈ શકે.
- ભારતના પ્રયાસો બાદ હવે કુલભૂષણ જાધવના કેસની ઈન્ટરનેશનલ કોર્ટમાં 15 મેના રોજ સુનાવણી થશે.
- ભારત અને પાકિસ્તાને હવે અહીં લેખિત સોગંદનામું આપવું પડશે. જોકે આ સોગંદનામું સાર્વજનિક નહીં કરવામાં આવે, શરત એ છે કે બંને દેશ તેની પર રાજી હોય.
- ત્યારબાદ કુલભૂષણ જાધવના મામલામાં બીજા રાઉન્ડની સુનાવણી દરમિયાન ઊલટ-તપાસ શરૂ થશે.
- આ મામલામાં ઊલટ-તપાસ પૂરી થયા બાદ ઈન્ટરનેશનલ કોર્ટ સાર્વજનિક રીતે પોતાનો ચુકાદો સંભળાવશે.
- ICJનો આ આદેશ અંતિમ માનવામાં આવશે જેની વિરુદ્ધ ભારત કે પાકિસ્તાન અપીલ નહીં કરી શકે.
સલમાનને 5 મિનિટમાં જામીન અપાવનારા સાલ્વે બચાવી કુલભૂષણને બચાવી શકશે?
- સલમાન ખાનને મુંબઈ હિટ-એન્ડ-રન કેસમાં માત્ર પાંચ મિનિટમાં જામીન અપાવી ચૂકેલા હરીશ સાલ્વે દેશના સૌથી મોંઘા વકીલો પૈકીના એક છે.
- મુકેશ અંબાણીથી લઈને રતન ટાટા તરફથી સુપ્રીમ કોર્ટમાં કેસ લડી ચૂકેલા સાલ્વેએ ઈટલીના બે મરિન્સના બચાવમાં પણ સુપ્રીમમાં દલિલો રજૂ કરી છે.
- હાઈપ્રોફાઇલ કેસ લડવામાં માહેર એવા હરીશ સાલ્વે ઈન્ટરનેશલ કોર્ટમાં ભારત તરફથી કુલભૂષણ જાધવનો બચાવ પક્ષ રજૂ કરશે.
- ICJ સાલ્વેની દલિલોથી કેટલું પ્રભાવિત થાય છે અને તેના કારણે કુલભૂષણની ફાંસીની સજા માફ થશે કે નહીં તે 15મેથી શરૂ થનારી સુનાવણી બાદ જ નક્કી થશે.
ઈન્ટરનેશનલ કોર્ટનો આદેશ પાકિસ્તાન માટે કેટલા બાધ્ય?
- ICJએ પોતાની વેબસાઇટ પર જણાવ્યું છે કે તેમનો આદેશ સમગ્ર પણે બાધ્ય છે અને યૂનાઇટેડ નેશન્સ (યૂએન)ના તમામ સભ્ય દેશોએ ઈન્ટરનેશનલ કોર્ટના આદેશને માનવાની શપથ લીધા છે.
- ઉલ્લેખનીય વાત છે કે, ઈન્ટરનેશનલ કોર્ટની પાસે પોતાનો આદેશ લાગુ કરાવવા માટે સીધો કોઈ શક્તિ નથી હોતી.
- એવામાં કોઈ દેશને એમ લાગે છે કે બીજા દેશે ICJના આદેશનો અમલ નથી કર્યો તો તે અંગે યૂનાઈટેડ નેશન્સની સુરક્ષા પરિષદમાં અપીલ કરી શકે છે.
- તેની પર સુરક્ષા પરિષદ તે આદેશને લાગુ કરાવવા માટે તે દેશની વિરુદ્ધ પગલા લઈ શકે છે.
સુરક્ષા પરિષદની વિરુદ્ધ ગયું હતું અમેરિકા!
- એવા પ્રસંગ પણ આવ્યા છે જ્યારે સુરક્ષા પરિષદ આ સ્થિતિમાં પગલા લેવામાં નિષ્ફળ રહ્યું છે.
- ઉદાહરણ તરીકે નિકારાગુઆ અને અમેરિકાની વચ્ચેનો કેસ લઈ લો. 1986માં અમેરિકાએ પોતાની પર ઈન્ટરનેશલન કાયદાઓનું ઉલ્લંઘનનો દોષી કરાર કરવાના ICJના આદેશના અમલ પર વીટો લગાવી દીધો હતો.
તે મામલામાં ઈન્ટરનેશનલ કોર્ટે લાગ્યું હતું કે અમેરિકાએ નિકારાગુઆ સરકારની વિરુદ્ધ ઊભા થયેલા વિદ્રોહીઓનું સમર્થન કર્યું હતું. જોકે, લેટિન અમેરિકન દેશ વીટો લગાવવાના કારણે તે આદેશનો અમલ નહોતું કરી શક્યું.
પાકિસ્તાન પણ આદેશ ન માને તો? ચીનની ભૂમિકા કેમ મહત્વપૂર્ણ?
- કુલભૂષણના મામલામાં પણ માની લઈએ કે ICJનો આદેશ પાકિસ્તાનની વિરુદ્ધમાં જાય છે તો પણ તેને અમલમાં લાવવો મુશ્કેલ જ થશે.
- આ મામલામાં તેને સુરક્ષા પરિષદની મદદની દરકાર રહેશે.
- જોકે, પાકિસ્તાનનું હંમેશનું સાથી ચીન પણ આ શક્તિશાળી સમૂહનું સભ્ય છે.
- એવામાં આંશકા છે કે ચીન ICJના આદેશ પર વીટો લગાવી શકે છે, જેના કારણે તેને લાગુ કરવું મુશ્કેલ બની શકે છે.
આગળની સ્લાઇડ્સમાં વાંચો, ICJમાં ભારતે શું દલીલ રજૂ કરી હતી? કયા આરોપને લઈને પાકિસ્તાને જાધવને ફટકારી ફાંસીની સજા? ઈન્ટરનેશનલ કોર્ટમાં ભારતનું પ્રતિનિધિત્વ કરનારા કોણ છે એડવોકેટ હરીશ સાલ્વે? કેમ છે ભારતના સૌથી મોંઘા વકીલ?
ભારતે શું દલીલ રજૂ કરી હતી?
- ભારતે ઈન્ટરનેશનલ કોર્ટમાં પોતાની અપીલમાં પાકિસ્તાન પર વિએના સમજૂતીનું ઉલ્લંઘન કરવાનો આરોપ લગાવ્યો હતો.
- ભારતે કહ્યું હતું કે નિવૃત્ત અધિકારીને ઈરાનથી કિડનેપ કરવામાં આવ્યા, જ્યાં તેઓ નેવીમાંથી નિવૃત્ત થયા બાદ બિઝનેસ કરવામાં વ્યસ્ત હતા.
- ભારતે પોતાની અપીલમાં એમ પણ કહ્યું હતું કે જાધવની ધરપકડના લાંબા સમય સુધી પાકિસ્તાને કોઈ સૂચના ન આપી.
- ભારતે પાકની નિંદા કરતા કહ્યું કે પાકિસ્તાન આરોપીના માનવાધિકારોની રક્ષા કરવામાં અસફળ રહ્યું.
- જાધવને જ્યારે ગયા મહિને પાક આર્મી કોર્ટે ફાંસીની સજા સંભળાવી તો ભારતને સખત પ્રતિક્રિયા આપી હતી.
- ભારતે ચેતવણી આપતા કહ્યું હતું કે જો જાધવને ફાંસી થાય છે તો ભારત-પાક સંબંધોમાં મોટી હાનિ પહોંચશે.
આગળની સ્લાઇડમાં વાંચો, જાધવને ફાંસીને લઈને પાકિસ્તાનનું શું કહેવું છે?
પાકિસ્તાનનું શું કહેવું છે?
- પાકિસ્તાની આર્મીએ ગયા મહિને એક નિવેદન જાહેર કર્યું હતું કે જેમાં કુલભૂષણ જાધવને જાસૂસી કરવા અને સંદીગ્ધ ગતિવિધિઓમાં સામેલ હોવાના દોષી ઠેરવ્યા હતા.
- પાક આર્મી પ્રમુખ કમર બાજવાની સહીવાળા આદેશમાં જાધવને ફાંસીની સજા સંભળાવવામાં આવી હતી.
- પાકિસ્તાનનો દાવો છે કે ભારતીય અધિકારી જાધવની 3 માર્ચ 2016ના રોજ બલૂચિસ્તાનમાંથી ધરપકડ કરવામાં આવી.
- પાકનો દાવો છે કે જાધવ ઈન્ડિયન નેવી માટે કામ કરી રહ્યા હતા અને RAW (રિસર્ચ એન્ડ એનાલિસિસ વિંગ)માં તહેનાત કરવામાં આવ્યા હતા.
- પાકે જાધવની ધરપકડ કર્યા બાદ તેમને કથિત કબૂલનામાનો વીડિયો પણ જાહેર કર્યો હતો.
- ISPRના એક નિવેદન મુજબ, જાધવે મેજિસ્ટ્રેટની સામે કબૂલ્યું હતું કે તે RAWના એક પ્લાન મુજબ કામ કરી રહ્યો હતો.
આગળની સ્લાઇડમાં વાંચો, ઈન્ટરનેશનલ કોર્ટમાં ભારતનું પ્રતિનિધિત્વ કરનારા કોણ છે એડવોકેટ હરીશ સાલ્વે? કેમ છે ભારતના સૌથી મોંઘા વકીલ?
હરીશ સાલ્વે દેશના સૌથી મોંઘા વકીલ, હાઈપ્રોફાઇલ કેસ લડવામાં માહેર
- ભારતના સૌથી મોંઘા વકીલોમાં હરીશ સાલ્વેનો સમાવેશ થાય છે. તેઓની પ્રતિ દિવસની ફી 30 લાખ રૂપિયાથી લઈને 1 કરોડ રૂપિયા સુધીની છે.
- સલમાન ખાનને હિટ-એન્ડ-રન કેસમાં સાલ્વેએ માત્ર પાંચ મિનિટમાં જામીન અપાવી દીધા હતા.
- હરીશ સાલ્વે દરેક કેસની ઊલટ-તપાસ કર્યા પહેલા તેનું ગહન અધ્યયન કરે છે.
- સાલ્વે મુકેશ અંબાણીથી લઈને રતન ટાટા તરફથી સુપ્રીમ કોર્ટમાં કેસ લડી ચૂક્યા છે.
- હરીશ સાલ્વેએ સુપ્રીમ કોર્ટમાં ટેક્સ વિવાદમાં વોડાફોનના વકીલ તરીકે દલીલો રજૂ કરી હતી.
- સાલ્વેએ અંબાણી બંધુઓના ગેસ કિંમતો પર થયેલા કડવા વિવાદ દરમિયાન મુકેશ અંબાણીના પક્ષમાં દલીલો રજૂ કરી હતી.
- સાલ્વેએ બે ઈટાલિયન મરીન્સ તરફથી સુપ્રીમ કોર્ટમાં કેસ લડ્યો હતો.
- તેમની ઓફિસ દિલ્હીના ભગવાન દાસ રોડના વ્હાઇટ હાઉસમાં આવેલી છે.
- કુલીન પાલમ માર્ગની 800 યાર્ડની કોઠીમાં સાલ્વે રહે છે જેની કિંમત 100 કરોડ રૂપિયા હોવાનો અંદાજ છે.
- હરીશ સાલ્વેને પિયાનો વગાડવાનો શોખ છે તથા તેઓ બેંટલે કાર ચલાવવી પસંદ કરે છે.
- સાલ્વે પુસ્તકપ્રેમી છે. તેમની અંગત લાઇબ્રેરીમાં વિભિન્ન વિષયોના હજારો પુસ્તકોનું કલેક્શન છે.
(In Depth Gujarati News) સાથે જોડાયેલા અન્ય (National Gujarati News) મેળવવા માટે અમને Facebook અને Twitter પર ફોલો કરો. વાંચતા રહો 76 લાખ+ વાચકોની મનપસંદ અને વિશ્વની નં.1 Gujarati News વેબસાઇટ divyabhaskar.co.in, જાણો સમાચારોથી વધુ. દરેક ક્ષણ અપડેટ રહેવા માટે ડાઉનલોડ કરો Gujarati News App & Divya Bhaskar epaper App.
Web Title: Kulbhushan Jadhav case at ICJ in the Hague, Salve represents India
(Read News in Gujarati from Divya Bhaskar)
Terms & Conditions – D&W contest
Local News Website in English
divyamarathi.com A Leading Marathi News Website
moneybhaskar.comMost comprehensive Business News Website
myfmindia.comRadio Division, wholly owned company of Bhaskar group
dainikbhaskargroup.comGroup Website of India’s Largest Newspaper Group
About UsInvestor|Contact Us|Advertise with Us|Terms of Use|Feedback|Sitemap|Cookie Policy
Copyright © 2017-18 DB Corp ltd., All Rights Reserved.